Mocedades

Mocedades (spansk uttale: moθeˈðaðes, norsk oversettelse: ungdommer) er en spansk sanggruppe fra Bilbao i Baskerland. Gruppen representerte Spania i Eurovision Song Contest 1973 med sangen «Eres tú» og endte på andreplass. Selv om låten ikke vant Eurovision, ble den en stor hit etter konkurransen, og den nådde en niendeplass på Billboard-listen i USA. I Norge nådde den en åttendeplass på VG-lista. Gruppens har røtter tilbake til 1967, og besetningen har endret seg flere ganger opp gjennom årene. Siden sommeren 2014 finnes det to grupper som kaller seg Mocedades; en gruppe med Izaskun Uranga som frontfigur, og en annen gruppe med Javier Garay som leder. Et tredje band er El Consorcio, som består av tidligere Mocedades-medlemmer.

Bakgrunn 
Gruppens historie strekker seg tilbake til 1967 i Bilbao i Baskerland. De tre unge søstrene Amaya, Izaskun og Estibaliz Uranga dannet vokalgruppen Las Hermanas Uranga (Uranga-søstrene), og de opptrådte på ulike steder i Bilbao. Under prøvene deltok også søstrenes brødre og venner, og etter hvert dannet de vokalgruppen Voces y guitarras (Stemmer og gitarer) inspirert av The Beatles, folkmusikk og spirituell musikk. Medlemmene i Voces y guitarras var Amaya Uranga, Izaskun Uranga, Estibaliz Uranga, Roberto Uranga, Rafael Blanco, Sergio Blanco, José Ipiña, Javier Garay og Francisco «Paco» Panera. 

Etter et års tid sendte gruppen en demokassett til den spanske produsenten Juan Carlos Calderón i Madrid. Han fattet umiddelbart interesse for gruppen og omdøpte dem til Mocedades, som kan oversettes til ungdommer eller unge mennesker. Javier Garay måtte stå over i starten på grunn av førstegangstjeneste, og Mocedades startet dermed opp som ett åttemannsband.

De neste årene var det flere utskiftninger i gruppen, og i 1972 besto gruppen av søsknene Amaya Uranga, Izaskun Uranga og Roberto Uranga, samt José Ipiña, Carlos Zubiaga og Javier Garay. Besetningen omtales i Spania som «De historiske seks», og det var med denne besetningen Mocedades fikk størst suksess.

Det store gjennombruddet kom i 1973, da gruppen representerte Spania i Eurovision Song Contest med balladen «Eres tú» (Er du). Sangen endte på andreplass, like bak Luxembourgs «Tu te reconnaîtras». «Eres tú» ble likevel en stor slager og nådde en niendeplass på den amerikanske Billboard-listen. Sangen ble også spilt inn på en rekke språk, også norsk «I mitt liv» – fremført av Inger Lise Rypdal. 

I kjølvannet av Eres tú-suksessen, fulgte gruppen opp med en rekke hiter og slagere i Latin-Amerika og Spania. Blant låtene var «Tómame o déjame» (Ta meg eller forlat meg), «El vendedor» (Kramkaren), «La otra España» (Det andre Spania) og «Me siento seguro» (Jeg føler meg trygg). I 1980 signere Mocedades platekontrakt med CBS Records, i dag Sony, og spilte inn flere sanger til det spansktalende markedet, som «¡Ay amor!» (Åh, kjærlighet!) og «Amor de hombre» (Menneskets kjærlighet), som var gruppens andre hit utenfor det spansktalende markedet.

Utover i 1980- og 1990-årene skiftet besetningen medlemmer flere ganger, og etter 2010 har gruppen stort sett turnert rundt i Latin-Amerika og Spania. I juni 2014 forlot det siste originale medlemmet, Izaskun Uranga, Mocedades. Hun hadde imidlertid rettigheter til å bruke bandnavnet, og dannet en ny versjon av Mocedades samme med med tidligere medlemmer Rosa Rodríguez, Fernando Gonzalez og Arsenio Gutierrez, samt José María Santa María. Den opprinnelige Mocedades består av Javier Garay, Luis Hornedo, Begoña Costa, Aitor Melgosa og Icíar Ibarrondo, og de spilte inn et nytt album i 2014.

Medlemmer

Amaya Uranga (1969–1984)
Izaskun Uranga (1969–)
Estibaliz Uranga (1969–1972)
Roberto Uranga (1969–1993)
Sergio Blanco (1969–1972)
Rafael Blanco (1969–1972)
Javier Garay (1970–)
José Ipiña (1969–1970), (1972–1989)
Francisco Pañera (1969–1970)
Carlos Zubiaga (1972–1989)
Ana Bejerano (1985–1993)
Iñaki Uranga (1989–1993)
José Garcia (1993–1996)
Iñigo Zubizarreta (1993–1996)
Ines Rangil (1993–1996)
Arsenio Gutiérrez (1997–1999)
Idoia Arteaga (1997–1999)
José Antonio Las Heras (1997–2005)
José Fernando González (1997–1999), (2005–2010), (2010–2012)
Iratxe Martínez (2001–2005)
Luis Hornedo (2001–)
Rosa Rodríguez (2005–2012)
Edorta Aiartzagüena (2010-2011)
Begoña Costa (2013–)
Aitor Melgosa (2013–)

Over 25 personer har deltatt i Mocedades siden starten.

Diskografi

Album

1969 Mocedades 1
1970 Mocedades 2
1971 Mocedades 3
1973 Mocedades 4
1974 Mocedades 5
1975 La otra España
1976 El Color de tu Mirada
1977 Mocedades 8
1978 Kantaldia
1978 Mocedades 10
1980 Amor
1981 Desde que tú te has ido
1982 Amor de hombre
1983 La musica
1984 15 años de música
1984 La vuelta al mundo de Willy Fog
1986 Colores
1987 Sobreviviremos
1992 Intimamente
1995 Suave luz
1997 Mocedades canta a Walt Disney
2007 Mocedades canta a Juan Luis Guerra

Samlealbum

 Recuerdos de Mocedades
 Lo mejor de Mocedades
 Especial de: Mocedades
 Especial de: Mocedades 2
 Mocedades 11/12
 Mocedades
 Mocedades 2
 Mocedades en Euzkera
 Todo Mocedades
 Mocedades 3
 Álbum de oro
 15 éxitos 15—Mocedades
 14 éxitos de Mocedades
 12 grandes éxitos
 Lo mejor de Mocedades 2
 20 de colección
 Antología—Sus 30 grandes canciones
 Antología 2
 Queridos Mocedades
 Internacional
 Serie Brillantes—Mocedades
 Lo mejor de Mocedades 3
 Serie Platino—20 Éxitos—Mocedades
 Personalidad
 Personalidad Vol. II
 Grandes Éxitos
 Más allá + Mocedades 8
 Lo mejor de Mocedades 4
 Ayer y hoy
 Ídolos de siempre
 Colección la vida por delante
 Latin Stars - Mocedades - 15 Éxitos
 Colección original
 Recuerdos
 30 aniversario
 Tómame o déjame
 La otra España
 Maitechu mía
 Las cosas sencillas
 40 grandes éxitos
 Mocedades - RCA Club
 Éxitos de Mocedades
 22 Ultimate Latin hits 2002

Singler

Referanser

Eksterne lenker   
 
 
 Mocedades Group

Spanske musikkgrupper
Deltakere i Eurovision Song Contest